পুলিশি কেসের মধ্যে বেশি না ঢোকাই ভালো – ভেবে সুচয়ন কানাইয়ের চেম্বার থেকে বেরিয়ে এলেন। কানাই, সৌভিক আর রেজিস্ট্রার দিদিমণি লালবাজারের বাড়ি থেকে বিকেলের বউবাজার স্ট্রিটে নেমে এলেন। দুই পা হাঁটতেই বিখ্যাত পানশালাটি, কানাইচরণের প্রত্যহ বিকেলের আড্ডা। পানশালার কোণের দিকে একটি টেবিল পছন্দ করে তিনজনে বসলেন, কানাই আর সৌভিক এসি বস্ন্যাক অর্ডার দিলো। দিদিমণি বললেন – ভদকা উইথ লাইম কর্ডিয়াল। সঙ্গে এলো মিক্সড পকোড়া – পানশালাটির বিখ্যাত অনুপান। এক পিস হুইস্কি মেরে কানাইচরণ কথা বলা শুরু করলেন।